Държавен вестник, бр. 51, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  51
3. задължителна медицинска застраховка, 
валидна за територията на Република Бълга­
рия, в случаите, когато лицето не е осигурено 
по ЗЗО;
4. свидетелство за съдимост, издадено от 
държавата, чийто гражданин е чужденецът, 
или от държавата на обичайното му пребива­
ване – при първоначално подаване на молбата;
5. копие на сертификат с нотариална заверка 
или служебно удостоверен „вярно с оригинала“ 
от Министерството на икономиката, енерге­
тиката и туризма заедно със сертифицирания 
инвестиционен проект;
6. удостоверение за актуално състояние, като:
а) в случай на регистрация по Закона за 
търговския регистър актуалното състояние 
ще се проверява по служебен път съгласно 
чл. 23, ал. 4 от Закона за търговския регистър 
въз основа на посочен ЕИК, или
б) удостоверение за актуално състоя­
ние – оригинал или нотариално заверено 
копие, издадено от съответния съд не по-рано 
от 3 месеца преди подаване на заявлението, 
ако е неприложима буква „а“;
7. нотариално заверена декларация за анга­
жимент по образец съгласно приложение № 5, 
издадена от компетентен орган на юридиче­
ското лице, получило сертификата, в която:
а) се посочва качеството на физическото 
лице, в което то участва в осъществяването 
и поддържането на инвестицията;
б) се посочва броят на чужденците, за ко­
ито е издало и не е оттеглило подобно писмо 
за ангажимент;
в) се декларира осигуряването през це­
лия период на пребиваване на физическото 
лице – чужденец, на жилище и достатъчни 
средства за издръжка, без да се прибягва до 
системата за социално подпомагане на Репу­
блика България;
г) се поема задължение за незабавно ин­
формиране на Министерството на вътрешните 
работи в случай на прекратяване на член­
ственото, договорното или друго отношение 
с физическото лице;
д) се декларира, че юридическото лице не 
е обявено в несъстоятелност или сключило 
извънсъдебно споразумение с кредиторите си 
по смисъла на чл. 740 от Търговския закон, 
както и че няма парични задължения към 
държавата или към община по смисъла на 
чл. 162, ал. 2 от Данъчно-осигурителния про­
цесуален кодекс и задължения към работници 
и служители.
(2) Министерството на икономиката, енер­
гетиката и туризма предоставя на дирекция 
„Миграция“ – МВР служебно удостоверение 
за наличие на основание по чл. 25, ал. 1, 
т. 13 ЗЧРБ.
(3) Министерството на икономиката, енер­
гетиката и туризма уведомява дирекция „Миг­
рация“ – МВР за всяко настъпило събитие, 
което е предпоставка за отнемане правото 
на пребиваване.
(4) Министърът на икономиката, енерге­
тиката и туризма определя обстоятелствата и 
условията за издаване на служебното удосто­
верение по ал. 2 и за проверката и контрола 
по ал. 3 във връзка с чл. 25, ал. 2 ЗЧРБ.
Чл. 45. За получаване право на пребива­
ване на основание чл. 25а ЗЧРБ чужденецът 
лично подава заявление по образец съгласно 
приложение № 2, към което прилага:
1. документ за платена държавна такса по 
чл. 10, ал. 3 от Тарифа № 4 за таксите, които 
се събират в системата на Министерството 
на вътрешните работи по Закона за държав­
ните такси;
2. копие на редовен документ за задгра­
нично пътуване със страниците на снимката, 
личните данни, виза, когато такава се изисква, 
и печата за последното влизане в страната; 
за сверяване автентичността на копието се 
представя и оригиналът на документа за зад­
гранично пътуване;
3. доказателства за осигурено жилище;
4. документ за заслуги в съответната сфера, 
издаден от компетентния министър, с изклю­
чение на случаите, свързани с националната 
сигурност.
Чл. 46. За получаване право на постоянно 
пребиваване началниците на сектори/групи 
„Миграция“ при ОДМВР прилагат към заяв­
лението на чужденеца и писмено становище 
относно възможността чужденецът да придо­
бие този статут.
Раздел III
Пребиваване на чужденци за целите на висо­
коквалифицираната трудова заетост
Чл. 47. (1) За получаване право на преби­
ваване за целите на висококвалифицираната 
трудова заетост и издаване на разрешение 
за пребиваване и работа тип „Синя карта на 
ЕС“ чужденецът лично подава в дирекция 
„Миграция“ – МВР, СДВР или в ОДМВР 
заявление по образец съгласно приложение 
№ 3, към което прилага:
1. копие на редовен документ за задгранично 
пътуване със страниците на снимката, личните 
данни, виза по чл. 15, ал. 1 ЗЧРБ, когато такава 
се изисква, и печата за последното влизане 
в страната; за сверяване автентичността на 
копието се представя и оригиналът на доку­
мента за задгранично пътуване;
2. задължителна медицинска застраховка, 
валидна за територията на Република Бъл­
гария, когато лицето не е осигурено по ЗЗО.
(2) Службите за административен контрол 
на чужденците прилагат към заявлението 
копие на писменото разрешение за упраж­
няване на висококвалифицирана заетост, 
издадено от Агенцията по заетостта, което се 
предоставя на дирекция „Миграция“ – МВР 
по служебен път.